stanford-oval/wikipedia huggingface dataset:
แกรนด์ คาแนล แลนด์
ประวัติ

ดูเพิ่ม: มีเดีย ออฟ มีเดียส์
บริษัทฯ จดทะเบียนครั้งแรกเมื่อวันที่ 1 เมษายน พ.ศ. 2527 ในชื่อ บริษัท มีเดีย ออฟ มีเดียส์ จำกัด ด้วยทุนจดทะเบียน 200,000 บาท โดยมี ยุวดี บุญครอง เป็นประธานกรรมการและกรรมการผู้จัดการบริษัท เริ่มแรกบริษัทดำเนินการในธุรกิจสื่อและโทรทัศน์ ทั้งผลิตรายการโทรทัศน์ และเป็นตัวแทนร่วมจำหน่ายเวลาโฆษณา ตั้งแต่ปี พ.ศ. 2533 บริษัทฯ ก้าวเข้าสู่เป็นผู้ผลิตรายการเต็มรูปแบบด้วยการผลิตรายการโทรทัศน์เอง ซึ่งประสบความสำเร็จและได้รับความนิยมจากผู้ชมเป็นอย่างสูง บริษัทฯ มีการเพิ่มทุนจดทะเบียนเป็นระยะ ๆ เพื่อรองรับการขยายตัวทางธุรกิจ บริษัทฯ จึงแปรสภาพเป็นบริษัทมหาชน ภายใต้ชื่อ "บริษัท มีเดีย ออฟ มีเดียส์ จำกัด (มหาชน)" พร้อมเพิ่มทุนจดทะเบียนเป็น 260 ล้านบาท โดยเป็นบริษัทที่มีเวลาออกอากาศทางสถานีฟรีทีวีมากที่สุดต่อสัปดาห์ในช่วงนั้น
ต่อมาใน พ.ศ. 2553 บริษัทเกิดการเปลี่ยนแปลงครั้งใหญ่ภายหลังจากที่ โยธิน บุญดีเจริญ เข้าซื้อหุ้นใหญ่ของบริษัท และธุรกิจสื่อเกิดการเปลี่ยนแปลงจนเสื่อมความนิยมลง บริษัทจึงได้ขายสินทรัพย์ในส่วนที่เป็นธุรกิจสื่อและโทรทัศน์ให้กับ บริษัท มีเดีย สตูดิโอ จำกัด ที่มี ชาลอต โทณะวณิก และนุติ เขมะโยธิน เป็นผู้บริหารทั้งหมด และได้แปรสภาพรวมถึงเปลี่ยนแนวธุรกิจมาดำเนินการพัฒนาโครงการอสังหาริมทรัพย์ภายใต้ชื่อ บริษัท แกรนด์ คาแนล แลนด์ จำกัด (มหาชน) แทน โดยเริ่มแรกบริษัทรับช่วงจาก มีเดีย ออฟ มีเดียส์ ริเริ่มพัฒนาโครงการพาณิชยกรรมแบบประสมบริเวณถนนพระรามที่ 9 อันประกอบไปด้วยศูนย์การค้า เซ็นทรัล พระราม 9 และคอนโดมิเนียม เบ็ล แกรนด์ พระราม 9 และพัฒนาโครงการบ้านจัดสรร แกรนด์ คาแนล ดอนเมือง มาอย่างต่อเนื่อง
จนใน พ.ศ. 2561 การดำเนินการของบริษัทเริ่มไม่เป็นไปตามแผน และบริษัทประสบภาวะขาดทุน ตระกูลบุญดีเจริญ จึงได้ขายหุ้นทั้งหมดของบริษัทฯ ให้กับ บริษัท ซีพีเอ็น พัทยา จำกัด ส่งผลให้โครงสร้างบริษัทเกิดการเปลี่ยนแปลงอีกครั้งภายใต้การเข้าลงทุนของกลุ่มเซ็นทรัล อย่างไรก็ดีในการเสนอซื้อหุ้นทั้งหมดเพื่อเพิกถอนหุ้นของบริษัทออกจากตลาดหลักทรัพย์แห่งประเทศไทย กลุ่มบีบีทีวี หรือช่อง 7HD (บริษัท กรุงเทพโทรทัศน์และวิทยุ จำกัด) กลับไม่เสนอขายหุ้นทั้งหมด ทำให้บริษัทคงสถานะการเป็นบริษัทร่วมของเซ็นทรัลพัฒนา และมีกลุ่มบีบีทีวีเป็นผู้ถือหุ้นอันดับสอง
โครงการของบริษัท

บ้านจัดสรร แกรนด์ คาแนล ดอนเมือง และที่หยุดรถไฟแกรนด์ คาแนล (ปัจจุบันเลิกใช้แล้ว)
เซ็นทรัลแกรนด์ (เดิมคือ แกรนด์ พระราม 9)
ศูนย์การค้าเซ็นทรัล พระราม 9 โดยบริษัทฯ ขายสิทธิการใช้งานอาคารทั้งหมดให้กับ บริษัท เซ็นทรัลพัฒนา ไนน์สแควร์ จำกัด เป็นผู้บริหารอาคาร ระยะเวลา 30 ปี
อาคารสำนักงานเดอะไนน์ ทาวเวอร์ส โดยบริษัทฯ ขายสิทธิการเช่าอาคารทั้งหมดให้กับ ทรัสต์เพื่อการลงทุนในสิทธิการเช่าอสังหาริมทรัพย์ อาคารสำนักงาน จีแลนด์ (GLANDRT) ซึ่งปัจจุบันได้โอนต่อให้ ทรัสต์เพื่อการลงทุนในสิทธิการเช่าอสังหาริมทรัพย์ ซีพีเอ็น รีเทล โกรท (CPNREIT) เพื่อเลิกกิจการเมื่อเดือนมีนาคม พ.ศ. 2562
อาคารสำนักงานยูนิลีเวอร์เฮาส์ โดยบริษัทฯ ขายสิทธิการเช่าอาคารในฐานะผู้ให้เช่าทั้งหมดให้กับ ทรัสต์เพื่อการลงทุนในสิทธิการเช่าอสังหาริมทรัพย์ อาคารสำนักงาน จีแลนด์ (GLANDRT) ซึ่งปัจจุบันได้โอนต่อให้ ทรัสต์เพื่อการลงทุนในสิทธิการเช่าอสังหาริมทรัพย์ ซีพีเอ็น รีเทล โกรท (CPNREIT) เพื่อเลิกกิจการเมื่อเดือนมีนาคม พ.ศ. 2562
อาคารสำนักงาน จี ทาวเวอร์ส โดยบริษัทฯ ขายกรรมสิทธิ์อาคารทั้งหมดให้กับ บริษัท เซ็นทรัลพัฒนา จำกัด (มหาชน) เมื่อเดือนกันยายน พ.ศ. 2561
อาคารที่พักอาศัยเบ็ล แกรนด์ พระราม 9 โดยบริษัทฯ ขายกรรมสิทธิ์ห้องชุดคงเหลือให้กับ บริษัท ซีพีเอ็น เรสซิเดนซ์ จำกัด เมื่อเดือนกันยายน พ.ศ. 2561
บ้านจัดสรร นิรติ ดอนเมือง
เซ็นทรัล พหลโยธิน (เบย์วอเตอร์) (ชื่อชั่วคราว)
ผู้ถือหุ้นรายใหญ่

ข้อมูล ณ วันที่ 9 มีนาคม 2564
| 0 | 1 | 2 | 3 |
| --- | --- | --- | --- |
| ลำดับ | ผู้ถือหุ้นรายใหญ่ | จำนวนหุ้น (หุ้น) | % หุ้น |
| 1 | บริษัท ซีพีเอ็น พัทยา จำกัด | 4,389,418,545 | 67.53 |
| 2 | บริษัท กรุงเทพโทรทัศน์และวิทยุ จำกัด | 1,191,604,274 | 18.33 |
| 3 | บริษัท ทุนมหาลาภ จำกัด | 306,299,005 | 4.71 |
| 4 | บริษัท จี แอล แอสเซทส์ จำกัด | 281,501,347 | 4.33 |
| 5 | บริษัท บีบีทีวี แอสเซตแมเนจเมนท์ จำกัด | 153,837,243 | 2.37 |
ดูเพิ่ม

กลุ่มเซ็นทรัล
เซ็นทรัลพัฒนา
แหล่งข้อมูลอื่น

เว็บไซต์ แกรนด์ คาแนล แลนด์
| ด ค กกลุ่มเซ็นทรัล |
| --- | --- |
ธุรกิจของบริษัท:  เซ็นทรัลพัฒนา เซ็นทรัลเวิลด์  ลาดพร้าว  โคราช  ภูเก็ต  นครปฐม  เวสต์เกต  วิลเลจ  เวสต์วิลล์  ดุสิต เซ็นทรัล พาร์ค  เซ็นทรัล เอ็มบาสซี  ดิ เอสพละนาด  แกรนด์ คาแนล แลนด์ เซ็นทรัลแกรนด์  เบย์วอเตอร์  สยามฟิวเจอร์ ดีเวลอปเมนท์ เมกาซิตี้ บางนา  เซ็นทรัล รีเทล คอร์ปอเรชั่น สรรพสินค้าเซ็นทรัล เซ็นทรัล ชิดลม  ห้างสรรพสินค้าโรบินสัน  ท็อปส์  รินาเชนเต  ซีโอแอล  โรงแรมเซ็นทรัลพลาซา 
ดูเพิ่ม:  รายชื่อศูนย์การค้าและห้างสรรพสินค้า  ตระกูลจิราธิวัฒน์
เคียวเซระโดมโอซากะ

| --- | --- |


th
ชื่อเต็ม: โอซากะโดม
ที่ตั้ง: ชิโยซากิ เขตนิชิ นครโอซากะ จังหวัดโอซากะ ประเทศญี่ปุ่น
พิกัด: 34°40′9.48″N 135°28′33.97″E﻿ / ﻿34.6693000°N 135.4761028°E﻿ / 34.6693000; 135.4761028
ขนส่งมวลชน:  Dome-mae Chiyozaki    Dome-mae    O  Taishō     Kujō
เจ้าของ: บริษัท โอสากะซีตีโดม จำกัด (โอริกซ์กรุป)
ความจุ: 55,000 (อีเวนต์)  36,627 (เบสบอล)
ขนาดสนาม: ซ้าย: 100.0 ม. กลางซ้าย: 116.0 ม. กลาง: 122.0 ม. กลางขวา: 116.0 ม. ขวา: 100.0 ม. 
การก่อสร้าง
เปิดใช้สนาม: 1 มีนาคม 1997; 27 ปีก่อน (1997-03-01)
สถาปนิก: นิกเก็น เซกเกะ จำกัด
การใช้งาน
Osaka Kintetsu Buffaloes (Pacific League/NPB) (1997–2004)   Orix Buffaloes (Pacific League/NPB) (2005, 2007–ปัจจุบัน)  Osaka Gold Villicanes (KIBL) (2009)
เคียวเซระโดมโอซากะ (ญี่ปุ่น: 京セラドーム大阪; โรมาจิ: Kyōsera Dōmu Ōsaka; อังกฤษ: Kyocera Dome Osaka) ชื่อทางการ: โอซากะโดม (ญี่ปุ่น: 大阪ドーム; โรมาจิ: Ōsaka Dōmu; อังกฤษ: Osaka Dome) เป็นสนามกีฬาเบสบอลที่ตั้งอยู่ในโอซากะ จังหวัดโอซากะ ประเทศญี่ปุ่น สนามกีฬาเปิดใช้ในปี ค.ศ. 1997 เป็นสนามเหย้าของ Osaka Kintetsu Buffaloes ในปี 2005 สนามกีฬาได้กลายเป็นหนึ่งในสนามเหย้าของ Orix Buffaloes ซึ่งเป็นผลมาจากการควบรวมกิจการระหว่าง Orix BlueWave และ Osaka Kintetsu Buffaloes ก่อนการเปิดใช้โอซากะโดม Buffaloes เล่นเกมเหย้าที่สนามกัฬาฟุจิอิเดระ ต่อมา Hanshin Tigers ยังใช้สนามกีฬาเป็น "สนามเหย้า" สำหรับนัดเปิดฤดูกาลและเกมเหย้าในเดือนสิงหาคม เนื่องจากสนามกีฬาโคชิเอ็งของพวกเขาใช้สำหรับการแข่งขันเบสบอลระดับมัธยมปลายในช่วงเวลาดังกล่าว
เดอะโดมเป็นเจ้าภาพจัดการแข่งขันศิลปะการต่อสู้แบบผสมผสาน Pride Total Elimination 2005 และ Pride Total Elimination Absolute
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เคียวเซระโดมโอซากะ
เว็บไซต์ทางการ (ในภาษาญี่ปุ่น)
รูปสนามกีฬา
| --- | --- |
ฐานข้อมูลการควบคุมรายการหลักฐาน: ภูมิศาสตร์ :  มิวสิกเบรนซ์ สถานที่  Structurae
ชุกฮวยฮึ้ง

รองเท้าไม้สีแดงที่สวมใส่ระหว่างพิธีชุกฮวยฮึ้ง คล้ายกับเกะตะของญี่ปุ่น ในบางพื้นที่มีการใช้รองเท้าแตะ
ชุกฮวยฮึ้ง หรือ ออกจากสวน (จีน: 出花園, แต้จิ๋ว: cug4 huê1 hng5) เป็นพิธีการก้าวผ่านวัยในวัฒนธรรมแต้จิ๋ว ซัวเถา และเจียหยาง ในสายตาของคนแต้จิ๋ว เด็กที่ยังไม่บรรลุนิติภาวะก็เหมือนอยู่ในสวน เมื่อถึงวัยผู้ใหญ่ (อายุ 15 ปี) พวกเขาจะต้อง "ดึงออกจากสวน" เพื่อระบุว่าพวกเขาเป็นผู้ใหญ่สามารถอยู่ได้อย่างอิสระ
พิธีกรรมหลัก

เลือกวันมงคลหรือเลือกจัดขึ้นที่เทศกาลเจ็ดนางฟ้า อาบน้ําแช่น้ําด้วยดอกไม้สิบสองดอก สวมรองเท้าไม้สีแดง กัดหัวไก่ และเลียนแบบการแต่งงานแบบไทยที่มีดอกทับทิมสอดบนหัว ในสถานที่อื่น ๆ มีแม้กระทั่งประเพณีเช่น Threading(อังกฤษ：Threading (epilation)) ใส่ชุดชั้นในสีแดงหรือสีขาว (ต้องเป็นเสื้อกล้ามและกางเกงชั้นในบ็อกเซอร์(อังกฤษ：Boxer briefs) หมายถึง "平平安安") และเจาะหู
ดูเพื่ม

ปอยส่างลอง
ชาวแอย์มอฆ

| ประชากรทั้งหมด |
| --- | --- |
1,593,418 (2021)  ร้อยละ 4 ของประชากรอัฟกานิสถาน
ภาษา
ภาษาเปอร์เซียแบบแอย์มอฆ, ภาษาปาทาน
ศาสนา
ส่วนใหญ่นับถือศาสนาอิสลาม (ส่วนใหญ่นับถือนิกายซุนนี และส่วนน้อยนับถือนิกายชีอะฮ์)
กลุ่มชาติพันธุ์ที่เกี่ยวข้อง
ชาวแฮซอเร, Moghols, ชาวทาจิก และชาวปาทาน 
แอย์มอฆ (เปอร์เซีย: ایماق) หรือ แชฮอร์แอย์มอฆ (چهار ایماق) เป็นชนร่อนเร่และกึ่งร่อนเร่ ที่ส่วนใหญ่พูดภาษาเปอร์เซียและนับถือศาสนาอิสลามนิกายซุนนี ส่วนใหญ่อาศัยอยู่ในที่ราบสูงทางภาคกลางและตะวันตกของประเทศอัฟกานิสถาน เดิมทีชาวแอย์มอฆมีชื่อเรียกว่า "แอย์มอฆทั้งสี่" คือ ทอยแมนี (เป็นองค์ประกอบหลักของประชากรจังหวัดฆอร์), ฟีโรซโคฮี (ส่วนใหญ่อยู่ที่จังหวัดบาดฆีส), แจมชีดี และทีมูรี ข้อมูลบางส่วนบันทึกว่าแอย์มอฆแฮซอเรเป็นหนึ่งในแอย์มอฆทั้งสี่ โดยกลุ่มทีมูรีอยู่ในส่วน "แอย์มอฆน้อย" หรือ แอย์มอเฆดีกอร์ ("แอย์มอฆอื่น")
ชาวแอย์มอฆพูดภาษาเปอร์เซียแบบแอย์มอฆ แต่กลุ่มชนทอยแมนีกับฟีโรซโคฮีทางใต้บางส่วนกับชาวทีมูรีทางตะวันออกเฉียงเหนือหันมาใช้ภาษาปาทาน
ประชากรศาสตร์

มีการประมาณการว่ามีประชากรแอย์มอฆประมาณ 250,000 ถึง 500,000 คน ส่วนใหญ่นับถือศาสนาอิสลามนิกายซุนนี (ยกเว้นกลุ่มแจมชีดีที่ส่วนใหญ่นับถือนิกายชีอะฮ์อิสมาอีลียะฮ์) ซึ่งตรงข้ามกับกลุ่มแฮซอเรที่ส่วนใหญ่นับถือศาสนาอิสลามนิกายชีอะฮ์
ดูเพิ่ม

แอย์มอฆแฮซอเร
ฟอร์ซีวอน
อ่านเพิ่ม

Macgregor, Central Asia, (Calcutta, 1871)
แหล่งข้อมูลอื่น

Aimaq Man with Children, Pal-Kotal-I-Guk, Ghor Province เก็บถาวร 2021-08-19 ที่ เวย์แบ็กแมชชีน
Aimaq Nomad Camp Pal-Kotal-I-Guk Between Chakhcharan and Jam Afghanistan เก็บถาวร 2018-09-09 ที่ เวย์แบ็กแมชชีน
แผนที่กลุ่มชาติพันธุ์ในประเทศอัฟกานิสถานใน ค.ศ. 2005 โดยซีไอเอ
ฉกามาพจร

ตามคตินิยมทางศาสนาพุทธ ฉกามาพจร คือสวรรค์ 6 ชั้น ที่ยังเกี่ยวข้องกับกาม หรือ  สวรรค์ที่อยู่ในกามภูมิ เมื่อนับรวมกับมนุสสภูมิจะเรียกว่ากามสุคติภูมิ 7 สวรรค์ทั้ง 6 ชั้น มีดังนี้
จาตุมหาราชิกา
เป็นชั้นที่อยู่บริเวณรอบ ๆ เขาพระสุเมรุ แบ่งออกเป็น 4 อาณาบริเวณ คือ เขตการปกครองคนธรรพ์  ยักษ์  นาค และกุมภัณฑ์ เทวดาชั้นนี้จะมีอายุ 500 ปีทิพย์ หรือ 9 ล้านปีมนุษย์ มีท้าวโลกบาลทั้ง 4 คือ ท้าวธตรฐ ท้าววิรุฬหก ท้าววิรูปักษ์ และท้าวกุเวร เป็นจอมเทพในทิศของตน
ดาวดึงส์
เป็นสวรรค์ชั้นที่อยู่ของพระอินทร์หรือท้าวสักกะเป็นจอมเทพ และมีบริวารอีก 32 องค์รวมดูแล ซึ่งในอดีตชาติเป็นมฆมาณพและสหายอีก 32 คนที่ร่วมกันทำความดีด้วยการสร้างถนนสาธารณะ
ยามา
เป็นสวรรค์ชั้นที่อยู่สูงกว่าวงโคจรของดวงอาทิตย์และดวงจันทร์ทำให้ไม่มีแสงสว่าง เทวดาเห็นกันด้วยรัศมีของตนเอง ผู้ปกครองยามาภูมิคือท้าวสุยามะ
ดุสิต
เป็นสวรรค์ที่ประทับพระโพธิสัตว์และว่าที่พระพุทธบิดาและพระพุทธมารดา มีท้าวสันดุสิตเป็นจอมเทพ
นิมมานรดี
เป็นชั้นที่เทวดาสามารถเนรมิตสิ่งของตามประสงค์ได้ มีท้าวสุนิมมิตเป็นจอมเทพ
ปรนิมมิตวสวัตดี
เป็นสววรค์ชั้นที่ประเสริฐที่สุด มีท้าววสวัตตีซึ่งเป็นเทวปุตตมารเป็นจอมเทพ
ชาวฟินแลนด์

| --- | --- |
ธงชาติฟินแลนด์
ประชากรทั้งหมด
ป. 6–7 ล้านคน
ภูมิภาคที่มีประชากรอย่างมีนัยสำคัญ
 ฟินแลนด์       ป. 4.7–5.1 ล้านคน
 สหรัฐ: 653,222
 สวีเดน: 156,045–712,000 (รวมถึงชาวสวีเดนเชื้อสายฟินแลนด์ทางตอนเหนือของสวีเดน)
 แคนาดา: 143,645
 รัสเซีย: 161,900
 ออสเตรเลีย: 30,359
 เยอรมนี: 16,000
 นอร์เวย์: 15,000–60,000
 สหราชอาณาจักร: 15,000–30,000
 สเปน: 12,961
 เอสโตเนีย: 8,260
 ฝรั่งเศส: 6,000
 บราซิล: 5,000
 อิตาลี: 4,000
 สวิตเซอร์แลนด์: 3,800
 เดนมาร์ก: 3,000
 เบลเยียม: 3,000
 เนเธอร์แลนด์: 2,453
 กรีซ: 1,600
 ไทย: 1,500–2,000
 สหรัฐอาหรับเอมิเรตส์: 1,500
 จีน: 1,500
 ไอร์แลนด์: 1,200
 ออสเตรีย: 1,000
 โปแลนด์: 1,000
 โปรตุเกส: 700–900
 อิสราเอล: 700
 สิงคโปร์: 700
 ญี่ปุ่น: 600
 นิวซีแลนด์: 573
 ไซปรัส: 500
ภาษา
ฟินแลนด์
ศาสนา
ส่วนมาก: คริสต์นิกายลูเทอแรนหรือไม่มีศาสนา  ส่วนน้อย:  คริสต์นิกายอีสเทิร์นออร์ทอดอกซ์
ก ตัวเลขทั้งหมดเป็นเพียงผลรวมของประชากรจากรายการอ้างอิงทั้งหมดที่ถูกระบุไว้   ข  ไม่มีการเก็บสถิติอย่างเป็นทางการเกี่ยวกับชาติพันธุ์ อย่างไรก็ตาม มีการจัดเก็บสถิติของประชากรฟินแลนด์ตามภาษาแม่และการเป็นพลเมือง   ค  ประชากรที่เกิดในฟินแลนด์และมีถิ่นที่อยู่ในสวีเดน รวมถึงชาวสวีเดนเชื้อสายฟินแลนด์ ซึ่งอาจทำให้เกิดความเข้าใจผิดได้   ง  ชาวสวีเดนที่มีเชื้อสายฟินแลนด์บางส่วนหรือทั้งหมด
ชาวฟินแลนด์ (ฟินแลนด์: suomalaiset) เป็นกลุ่มคนเผ่าพันธุ์ฟินโน ซึ่งเป็นประชากรส่วนใหญ่ของประเทศฟินแลนด์
ภูมิอากาศแบบอบอุ่นชื้นกึ่งเขตร้อน

เขตภูมิอากาศแบบอบอุ่นชื้น
  Cfa
  Cwa
ภูมิอากาศแบบอบอุ่นชื้นกึ่งเขตร้อน (อังกฤษ: humid subtropical climate) เป็นภูมิอากาศที่ปรากฏในเขตกึ่งเขตร้อน มีฤดูร้อนที่มีความชื้น และฤดูหนาวที่มีอากาศอบอุ่นถึงหนาวเย็น จากระบบการแบ่งเขตภูมิอากาศแบบเคิพเพิน ภูมิอากาศแบบอบอุ่นชื้นจะครอบคลุมลักษณะของภูมิอากาศหลายชนิด
หากอ้างอิงจากระบบการแบ่งเขตภูมิอากาศแบบเคิพเพิน ภูมิอากาศแบบนี้มีอุณหภูมิในเดือนที่หนาวเย็นที่สุดระหว่าง −3 องศาเซลเซียส ถึง 18 องศาเซลเซียส มีอุณหภูมิในเดือนที่อบอุ่นที่สุดมากกว่า 22 องศาเซลเซียส นักกาลวิทยาบางท่านกำหนดให้อุณหภูมิ 0 องศาเซลเซียส เป็นอุณหภูมิต่ำที่สุดของเดือนที่มีอากาศหนาวเย็นที่สุดในภูมิอากาศแบบนี้ ภูมิอากาศแบบอบอุ่นชื้นจะมีฤดูหนาวที่แห้งแล้ง (อักษรย่อตามระบบของเคิพเพิน: w) หรือไม่มีฤดูแล้งที่แน่นอน (อักษรย่อตามระบบของเคิพเพิน: f)
ดูเพิ่ม

การแบ่งเขตภูมิอากาศแบบเคิพเพิน
ไก่ฟ้าหน้าเขียว

| ไก่ฟ้าหน้าเขียว |
| --- | --- |

ตัวผู้
สถานะการอนุรักษ์
 ใกล้ถูกคุกคาม  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Galliformes
วงศ์:: Phasianidae
สกุล:: Lophura
สปีชีส์:: L.  ignita
ชื่อทวินาม
Lophura ignita (Shaw, 1797)

ไก่ฟ้าหน้าเขียว (อังกฤษ: Crested fireback; ชื่อวิทยาศาสตร์: Lophura ignita) เป็นไก่ฟ้าที่มีความสวยงาม มีลักษณะเด่นคือมีแผ่นหนังที่หน้าสีฟ้า ต่างจากไก่ฟ้าชนิดอื่นๆที่มีแผ่นหนังสีแดง พบในประเทศไทย มาเลเซีย บอร์เนียว และสุมาตรา
อนุกรมวิธาน

มี 4 ชนิดย่อย
L. i ignita  พบในบอร์เนียวและเกาะบังกา ตัวผู้มีขนหางตรงกลางสีน้ำตาล ขาขาว ตีนแดง ตัวเมียมีหางออกดำเข้ม ขาขาว
L. i. nobilis พบในบอร์เนียวและเกาะบังกา ตัวผู้มีขนหางตรงกลางสีน้ำตาล ขาขาว ตีนแดง ตัวเมียมีสีหางออกดำเข้ม ขาขาว
L. i. rufa  พบในไทย มาเลเซียตะวันตก และสุมาตรา ตัวผู้มีขนหางตรงกลางสีขาว ขาแดง ตีนดำออกน้ำเงินมีลายขาว ตัวเมียมีหางสีน้ำตาลแดง ขาแดง
L. i. macartneyi พบในทางตะวันออกเฉียงใต้ของสุมาตรา ตัวผู้มีขนหางสีขาว ขาขาว ตีนออกแดง
ลักษณะทั่วไป

เป็นไก่ฟ้าขนาดกลาง มีแผ่นหนังที่หน้าสีฟ้า ขาสีแดง ตัวผู้ยาว 67 - 72 ซม. มีขนหงอนบนหัว ขนที่คอหน้าอกและหลังตอนบนมีสีเหลือบเขียวอมน้ำเงิน ส่วนล่างของหลังมีสีแดงแกมน้ำตาล ขนหางคู่กลาง 2 คู่มีสีขาว คู่ต่อมาครึ่งด้านในเป็นสีขาว ครึ่งด้านนอกเป็นสีดำ คู่ต่อ ๆ มาสีดำ ตัวเมียยาว 57 - 60 ซม. ขนส่วนใหญ่มีสีน้ำตาลแกมแดง ขนใต้ท้องสีน้ำตาลแกมดำมีขอบขาว
การกระจายพันธุ์และถิ่นอาศัย

มีถิ่นกำเนิดในตอนใต้ของไทยตลอดจนถึงมาเลเซีย บอร์เนียวและสุมาตรา ในประเทศไทยมีเฉพาะภาคใต้เท่านั้น พบในป่าดงดิบที่เป็นป่าต่ำ ไม่ชอบออกหากินตามป่าโปร่งหรือที่โล่งเตียน ชอบอยู่ป่าต่ำมากกว่าป่าสูง
พฤติกรรม

ไก่ฟ้าหน้าเขียวอยู่รวมกันเป็นฝูงเล็ก ๆ มีตัวผู้เป็นจ่าฝูง หากินตอนกลางวันตามป่าดงดิบชื้นที่ทึบในระดับที่ไม่สูงมากนัก อาจพบใกล้ลำธาร ไม่ค่อยออกมาในที่โล่ง เมื่อเห็นศัตรูจะวิ่งหนีเข้าซ่อนตามพุ่มไม้ บางครั้งจะบินหนีไปใกล้ ๆ แล้วลงเดินวิ่งต่อไป กินแมลงต่าง ๆ ตัวหนอน ยอดหญ้า พืชอ่อน ๆ เมล็ดพืช และผลไม้บางชนิดเป็นอาหาร
พฤติกรรม > การสืบพันธุ์

ผสมพันธุ์ประมาณเดือนเมษายนถึงมิถุนายน ทำรังใต้พุ่มเตี้ย ๆ ที่รกทึบ ทำรังด้วยใบไม้และใบหญ้าแห้ง ๆ วางไข่ครั้งละประมาณ 4 - 8 ฟอง ตัวเมียจะฟักไข่หลังจากออกไข่ฟองสุดท้ายแล้ว ใช้เวลาฟักไข่ทั้งสิ้น 24 - 25 วัน ลูกไก่ฟ้าหน้าเขียว แรกเกิดมีขนอุยคลุมทั่วตัว เมื่อลืมตาลุกขึ้นยืนเดินได้ ก็จะเดินตามแม่ไปหาอาหารได้หลังออกจากไข่ 3 - 4 ชั่วโมง
แหล่งข้อมูลอื่น

BirdLife Species Factsheet เก็บถาวร 2006-10-07 ที่ เวย์แบ็กแมชชีน
gbwf.org - Crested Fireback เก็บถาวร 2008-03-08 ที่ เวย์แบ็กแมชชีน
IUCN Red List เก็บถาวร 2004-09-11 ที่ เวย์แบ็กแมชชีน
Red Data Book เก็บถาวร 2007-03-11 ที่ เวย์แบ็กแมชชีน
สนามกีฬาชะฮ์อาลัม

| --- | --- |


ที่ตั้ง: ชะฮ์อาลัม รัฐเซอลาโงร์ ประเทศมาเลเซีย
เจ้าของ: รัฐบาลรัฐเซอลาโงร์
ผู้ดำเนินการ: Darul Ehsan Facilities Management Sdn. Bhd.
ความจุ: 80,372 ที่นั่ง
พื้นผิว: สนามหญ้า ลู่
การก่อสร้าง
ลงเสาเข็ม: 1 มกราคม ค.ศ. 1990
เปิดใช้สนาม: 16 กรกฎาคม ค.ศ. 1994
ปิด: 2020; 4 ปีที่แล้ว (2020)
ทำลาย: 2024
งบประมาณในการก่อสร้าง: 480 ล้านริงกิต
สถาปนิก: Hijjaz Kasturi Associates Sdn. Bhd.
การใช้งาน
สโมสรฟุตบอลเซอลาโงร์ (1994–2020) สโมสรฟุตบอลพีเคเอ็นเอส (2016–2019)
สนามกีฬาชะฮ์อาลัม (มลายู: Stadium Shah Alam) เป็นสนามกีฬามาตรฐานตั้งอยู่ที่เมืองชะฮ์อาลัม ประเทศมาเลเซีย เป็นสนามที่ใช้ในการจัดการแข่งขันฟุตบอลเป็นส่วนใหญ่ โดยปัจจุบันเป็นสนามเหย้าของสมาคมฟุตบอลเซอลาโงร์ (Selangor FA) สโมสรฟุตบอลในมาเลเซียซูเปอร์ลีก มีความจุทั้งหมด 80,372 ที่นั่ง
ถึงแม้ว่าจะมีการปรับปรุงใหม่หลายครั้ง สนามกีฬายังคงในสภาพย่ำแย่จากการใช้งานเป็นเวลายาวนาน ใน ค.ศ. 2020 ทางมาเลเซียฟุตบอลลีก (MFL) ประกาศว่าสนามกีฬาที่ทรุดโทรมน่าจะเกิดจากการจัดการแข่งขันมาเลเซียซูเปอร์ลีก อามีรุดดิน ชารี เมินเตอรีเบอซาร์แห่งรัฐเซอลาโงร์กล่าวว่า การปรับปรุงสนามกีฬาอาจใช้ค่าใช้จ่ายสูงถึง 250 ล้านริงกิต
ภายในสนามกีฬาชะฮ์อาลัม
การรื้อถอนสนามกีฬาเริ่มต้นเมื่อวันที่ 1 กรกฎาคม 2024 และคาดว่าจะดำเนินต่อไปจนถึงกลางปี 2025 โดยจะสร้างสปอร์ต คอมเพล็กซ์แห่งใหม่ คาดการณ์ว่าการก่อสร้างจะใช้เวลาราว 4 ปี
แหล่งข้อมูลอื่น

World Football Stadiums page เก็บถาวร 2017-10-16 ที่ เวย์แบ็กแมชชีน
3°4′56.1″N 101°32′41.8″E﻿ / ﻿3.082250°N 101.544944°E﻿ / 3.082250; 101.544944
โลเรนโซ เด เมดีชี ดยุกแห่งอูร์บีโน

| โลเรนโซที่ 2 เด เมดีชี |
| --- | --- |
รูปเหมือนโดย ราฟาเอล, 1518
ผู้ครองฟลอเรนซ์
ดำรงตำแหน่ง: 17 มีนาคม ค.ศ. 1516 – 4 พฤษภาคม ค.ศ. 1519
ก่อนหน้า: จูลีอาโน เดเมดีชี
ถัดไป: จูลีโอ เด เมดีชี
 
เกิด: 12 กันยายน ค.ศ. 1492 ฟลอเรนซ์ สาธารณรัฐฟลอเรนซ์
ถึงแก่กรรม: 4 พฤษภาคม ค.ศ. 1519(1519-05-04) (26 ปี) กาเรจจี สาธารณรัฐฟลอเรนซ์
ตระกูลขุนนาง: เมดีชี
คู่สมรส: มาเดเลน เดอ ลา ทัวร์ โดแวน 
บุตร-ธิดา: กาเตรีนา สมเด็จพระราชินีแห่งฝรั่งเศส อาเลสซันโดร เด เมดีชี ดยุกแห่งฟลอเรนซ์ (นอกสมรส)
บิดา: ปีเอโร ดี โลเรนโซ เด เมดีชี
มารดา: อัลฟอนซินา ออร์สินิ
โลเรนโซที่ 2 เด เมดีชี ดยุกแห่งอูร์บีโน (อังกฤษ: Lorenzo II de’ Medici, Duke of Urbino) เกิดเมื่อวันที่ 12 กันยายน ค.ศ. 1492 ที่เมืองฟลอเรนซ์ในสาธารณรัฐฟลอเรนซ์  เป็นบุตรของปีเอโร ดี โลเรนโซ เด เมดีชี และอัลฟอนซินา ออร์ซินิ โลเรนโซสมรสกับมาเดเลน เดอ ลา ทัวร์ โดแวน เคาเทสแห่งบูลอยน (Madeleine de la Tour d'Auvergne) และมีบุตรด้วยกันสองคน คือ กาเตรีนา เด เมดีชี สมเด็จพระราชินีแห่งฝรั่งเศสและอเลสซันโดร เด เมดีชี ดยุกแห่งฟลอเรนซ์ เขาถึงแก่อสัญกรรมด้วยซิฟิลิสเมื่อวันที่ 5 เมษายน ค.ศ. 1519 ที่คาเร็จจิในสาธารณรัฐฟลอเรนซ์
โลเรนโซเป็นผู้ครองฟลอเรนซ์ตั้งแต่ปี ค.ศ. 1513 จนกระทั่งถึงแก่อสัญกรรมและดยุกแห่งอูร์บีโนระหว่างปี ค.ศ. 1516 ถึงปี ค.ศ. 1519
ดูเพิ่ม

ตระกูลเมดิชิ
↑  In private collection, on view at the Metropolitan Museum of Art from June 26–October 11, 2021
พระนารทสัมพุทธเจ้า

ระวังสับสนกับ พระนารทพุทธเจ้า
| พระนารทสัมพุทธเจ้า> ข้อมูล |
| --- | --- |
องค์ก่อนหน้า พระธรรมสามีสัมพุทธเจ้าองค์ถัดไป พระรังสีมุนีสัมพุทธเจ้า
 สถานีย่อยพระพุทธศาสนา
ตามคัมภีร์อนาคตวงศ์ พระนารทสัมพุทธเจ้า เป็นพระพุทธเจ้าในอนาคต โดยหลังจากหมดยุคศาสนาของพระธรรมสามีสัมพุทธเจ้าแล้ว เกิดแผ่นดินใหม่ที่ไม่มีพระพุทธเจ้าเลยอยู่นานถึง 8 กัลป์ หลังจากนั้นเป็นมัณฑกัปที่มีพระพุทธเจ้า 2 พระองค์บังเกิดขึ้น คือ
พระนารทสัมพุทธเจ้า
พระรังสีมุนีสัมพุทธเจ้า
โดยพระองค์ได้บำเพ็ญบารมีมาอย่างยิ่งยวด โดยปรมัตถบารมีหนึ่งคือ ในสมัยพระกัสสปพุทธเจ้า พระโพธิสัตว์ได้เกิดเป็นกษัตริย์มีพระนามว่า พระยาสิริคุตตมหาราช ครองเมืองมัลลนคร มีพระอัครมเหสีนามว่า ลัมภุราชเทวี มีพระราชโอรสและพระราชธิดา นามว่า นิโครธกุมาร และ โคตมีกุมารี ตามลำดับ
วันหนึ่งมีพราหมณ์ 8 ท่าน มาทูลขอราชสมบัติและพระนคร พระองค์ก็พระราชทานด้วยจิตใจที่ปลาบปลื้มยินดี และพาครอบครัวออกบวช ไปอาศัยอยู่ที่อาศรมในป่า
ในครั้งนั้นมียักษ์ชื่อว่า ยันตะ ร่างกายสูงถึง 120 ศอก มาขอพระราชโอรสและธิดาทั้งสอง พระองค์ เพื่อเป็นอาหาร และ ยันตะยักษ์ ยังกล่าวอีกว่า ถ้าได้ถวายพระราชโอรสและพระราชธิดาแล้ว อนาคตจะได้เป็นพระสัมมาสัมพุทธเจ้าอย่างแน่นอน เมื่อ พระยาสิริคุตตมหาราช ได้ฟังเช่นนั้นเกิดความปลาบปลื้มเป็นอย่างมาก จึงตอบว่า ไม่ใช่ไม่รักลูกทั้งสองแต่ท่านเป็นผู้ที่รักในพระโพธิญาณยิ่งกว่าสิ่งใด จึงตัดใจสละพระกุมารีทั้ง 2 ให้ยักษ์และหลั่งน้ำเหนือมือของยักษ์ พร้อมทั้งประกาศแก่เทวดาและพระแม่ธรณีให้เป็นสักขีพยาน แห่งมหาทานนี้ เมื่อยักษ์ได้รับมอบพระกุมารีทั้งสองไปแล้ว ก็เคี้ยวกินต่อหน้าต่อตาพระโพธิสัตว์ พระโพธิสัตว์เห็นเลือดที่ไหลจากปากของยักษ์ ก็มิได้หวาดกลัวเลยด้วยจิตใจอันเปี่ยมด้วยยินดี
ด้วยมหาทานบารมีที่พระองค์มิได้หวาดหวั่นใจเลยนี้ทำให้พระองค์มีพุทธรัศมีเหมือนสายฟ้าในกลีบเมฆรูปร่างเหมือนดอกบัวตลอดทั้งกลางวันและกลางคืน พระวรกายสูง 20 ศอก มีพระชนมายุ 1 หมื่นปี มีไม้จันทร์เป็นมหาโพธิ ในศาสนาของพระองค์ คนในยุคนั้นจะมีรูปร่างอันสวยงามน่ายินดี ด้วยบุญที่ท่านให้ลูกเป็นทาน และยังมีภักษาหาร 7 ประการบังเกิดขึ้น มนุษย์ก็ได้อาศัยภักษาหารนี้เลี้ยงชีพ
เอสตาดิโอเมโตรโปลิตาโน

| --- | --- |
เมโตรโปลิตาโน
ยูฟ่า 
th
ชื่อเต็ม: ซิบิตัสเมโตรโปลิตาโน
ที่ตั้ง: มาดริด, สเปน
พิกัด: 40°26′10″N 3°35′58″W﻿ / ﻿40.43611°N 3.59944°W﻿ / 40.43611; -3.59944
ขนส่งมวลชน: สถานีเอสตาดิโอเมโตรโปลิตาโน
เจ้าของ: แคว้นมาดริด (ค.ศ. 1992–2002)  กรุงมาดริด (2002–2017) อัตเลติโกมาดริด (2017–ปัจจุบัน)
ผู้ดำเนินการ: อัตเลติโกมาดริด
ความจุ: 67,703 ที่นั่ง
สถิติผู้ชม: 67,942 คน (อัตเลติโกมาดริด พบเรอัลมาดริด; 28 กันยายน ค.ศ. 2019) 
ขนาดสนาม: 105 × 68 เมตร (344 × 223 ฟุต)
พื้นผิว: หญ้า
การก่อสร้าง
ก่อสร้าง: ค.ศ. 1990–93
เปิดใช้สนาม: 6 กันยายน ค.ศ. 1997
ปรับปรุง: ค.ศ. 2017
ปิด: ค.ศ. 2004
เปิดใหม่: 16 กันยายน ค. ศ. 2017
งบประมาณในการก่อสร้าง: 45 ล้านยูโร (ค.ศ. 1997)   240 ล้านยูโร (ค.ศ. 2017)
สถาปนิก: กรุซอิออร์ติซ
ผู้รับเหมาหลัก: เอเฟเซเซ
การใช้งาน
อัตเลติโกมาดริด (ค.ศ. 2017–ปัจจุบัน) ราโยมาฆาดาออนดา (ค.ศ. 2018)
เอสตาดิโอเมโตรโปลิตาโน (สเปน: Estadio Metropolitano) หรือชื่ออย่างเป็นทางการว่า ซิบิตัสเมโตรโปลิตาโน (Cívitas Metropolitano) ตามชื่อผู้สนับสนุน เป็นสนามฟุตบอลในกรุงมาดริด ประเทศสเปน เป็นสนามเหย้าของสโมสรอัตเลติโกเดมาดริด เริ่มใช้ในฤดูกาล 2017–2018
ประวัติ

เอสตาดิโอเมโตรโปลิตาโนเดิมมีชื่อว่า "สนามกีฬาแคว้นมาดริด" เริ่มก่อสร้างเมื่อ พ.ศ. 2533 ในฐานะส่วนหนึ่งของแผนการเป็นเจ้าภาพการแข่งขันกรีฑาชิงแชมป์โลก 1997 แต่ไม่ได้รับเลือก ใช้เวลาก่อสร้างนานถึง 4 ปีจึงเสร็จและเปิดใช้งานอย่างเป็นทางการเมื่อวันที่ 6 กันยายน พ.ศ. 2537 โดยมีความจุ 20,000 ที่นั่ง ต่อมาสนามถูกปิดเพื่อปรับปรุงสำหรับรองรับการเป็นเจ้าภาพโอลิมปิก 2016 แต่กรุงมาดริดก็ไม่ได้รับเลือกอีกเช่นกัน ใน พ.ศ. 2556 อัตเลติโกเดมาดริดได้ซื้อและเข้าปรับปรุงสนามโดยขยายความจุเป็น 66,703 ที่นั่ง และลงเล่นนัดแรกเมื่อวันที่ 16 กันยายน พ.ศ. 2560 สนามแห่งนี้เป็นสถานที่จัดการแข่งขันฟุตบอลยูฟ่าแชมเปียนส์ลีก ฤดูกาล 2018–19 รอบชิงชนะเลิศ
พระธรรมสามีสัมพุทธเจ้า

| พระธรรมสามีสัมมาสัมพุทธเจ้า> ข้อมูล |
| --- | --- |
องค์ก่อนหน้า พระธรรมราชาสัมพุทธเจ้าองค์ถัดไป พระนารทสัมพุทธเจ้า
 สถานีย่อยพระพุทธศาสนา
พระธรรมสามีสัมมาสัมพุทธเจ้า โดยในเรื่อง อนาคตวงศ์ มีกล่าวถึงว่า หลังจากมัณฑกัป ที่มี พระรามะสัมพุทธเจ้า และ พระธรรมราชาสัมพุทธเจ้าตรัสรู้ จนแผ่นดินล่วงไป กว่า 3 อสงไขย เกิดแผ่นดินเรียกว่า สารกัป มีพระพุทธเจ้าบังเกิดมา 1 พระองค์มีชื่อว่า พระธรรมสามีสัมมาสัมพุทธเจ้า
พระองค์ทรงบำเพ็ญบารมี 30 ทัศน์โดยมีตัวอย่างการบำเพ็ญ ปรมัตถบารมีอย่างยิ่งยวดพระชาติหนึ่ง ย้อนไปในสมัย พระกัสสปะพุทธเจ้า พระโพธิสัตว์บังเกิดเป็น มหาเสนาบดี ชื่อว่า โพธิอำมาตย์ ในพระเจ้ากิงกิสสราช มีอยู่วันหนึ่งพระกัสสปะพุทธเจ้าได้ออกจากฌาณสมาบัติ กษัตริย์พระเจ้ากิงกิสสราชทราบความได้ดำริอยากถวายทานแด่พระพุทธองค์ ซึ่งจะทำให้ได้ผลบุญหาที่สุดมิได้ จึงให้ทหารตีกลองร้องปล่าว ห้ามมิให้ชาวเมืองถวายทานแด่พุทธองค์ก่อนตน พร้อมทั้งคาดโทษและจัดให้มีทหารกั้นอณาเขตโดยรอบ
ครั้งนั้น โพธิอำมาตย์ ได้ทราบก็มีความปรารถนาอย่างแรงกล้าจะถวายทานแด่พระพุทธเจ้าด้วยเช่นกัน ด้วยความปรารถนานี้ท่านจึงไม่เกรงกลัวต่ออาญาที่จะได้รับเลย จึงได้ไปบอกบุตรและภรรยาให้เตรียมเครื่องไทยทานและผ้าหนึ่งผืน ครั้นรุ่งเช้า โพธิอำมาตย์ได้เดินทางไปยังสถานที่ที่พระพุทธองค์ประทับอยู่ ทหารที่ทำหน้าที่เฝ้าอยู่จึงสอบถามถึงกิจธุระ โพธิอำมาตย์จึงตอบด้วยความสัจจริงว่าต้องการถวายทานแด่พุทธองค์ ด้วยเหตุนี้จึงถูกทหารจับตัวมัดมือไปเข้าเฝ้าพระเจ้ากิงกิสสราช และได้รับโทษ ประหาร
พระกัสสปะพุทธเจ้าทรงทราบด้วยญาณว่า  โพธิอำมาตย์นี้เป็นพระบรมโพธิสัตว์ พระองค์หนึ่ง จึงเนรมิตรกายอีกพระองค์หนึ่งเสด็จไปที่ป่าช้าลานประหาร โดยให้โพธิอำมาตย์ เห็นเพียงผู้เดียว และทรงเทศนาสั่งสอน ให้ละและอย่าอาลัยในชีวิตเลย เมื่อโพธิอำมาตย์ได้ฟังก็เกิดปลื้มใจจนหาที่เปรียบมิได้ จึงยกเครื่องไทยธรรมพร้อมผ้าของตนและของภรรยาที่ฝากมา ถวายด้วยกิริยาเบญจางคประดิษฐ์ และอธิษฐานขอให้ได้เป็นพระสัมมาสัมพุทธเจ้าในอนาคต
พระกัสสปะพุทธเจ้าได้รับของและตรัสพุทธพยากรณ์ว่า จะได้เป็นพระสัมมาสัมพุทธเจ้าพระองค์หนึ่งในอนาคตข้างหน้าอย่างแน่นอน และเสด็จกลับเสวยเครื่องไทยธรรม ขณะนั้นโพธิอำมาตย์ได้ถูกเพชฌฆาตตัดศีรษะขาด มหัศจรรย์เกิดแผ่นดินไหวเป็นเหตุให้เศวตฉัตรของพระเจ้ากิงกิสสราชหัก
ในที่ประหารนั้นบังเกิดวิมานทองพร้อมด้วยนางสวรรค์ 1000 ขุมทอง 16 ขุม และต้นกัลปพฤกษ์ 1 ต้น ภรรยาโพธิอำมาตย์ได้ใช้สมบัติที่เกิดขึ้นนี้เลี้ยงชีพจนหมดอายุขัย ฝ่ายโพธิอำมาตย์ได้ไปบังเกิดในสวรรค์ชั้นดุสิตมีทิพยสมบัติอันมากด้วยผลแห่งมหาทานนี้
เมื่อครั้นโพธิอำมาตย์สำเร็จเป็นพระสัมมาสัมพุทธเจ้า พระองค์มีพระวรกายสูง 80 ศอก มีพระชนมายุ 1 แสนปี ด้วยผลบุญที่พระองค์สละชีวิต มีไม้รังเป็นมหาโพธิ พุทธรัศมีสว่างไสวดุจดวงจันทร์และดวงอาทิตย์ มีเศวตฉัตรกว้างและสูงประมาณ 3 โยชน์ (1 โยชน์ = 16 กิโลเมตร) ด้วยอานิสงส์ที่ถวายผ้า ในยุคพระองค์บังเกิดขุมทองใหญ่ขุมหนึ่งและข้าวสาลี สามารถเลี้ยงคนในยุคศาสนาของพระองค์ ด้วยผลทานที่ถวายข้าวของพระองค์